Obra-kontratuen administrazio-klausula partikularren agiria

Prozedura irekia

###### 25.2.3.- SPKLren 237. artikuluak xedatzen duenez, zuinketa egiaztatu ondoren akta bat egingo da HAKLEOren 140. artikuluan eta AKOAren 24. klausula jasotzen diren eduki eta ondorioekin.

##### 25.3.- Laneko segurtasun- eta osasun-plana.

###### 25.3.1.- Obra hasi aurretik nahitaez onartu beharko da laneko segurtasun- eta osasun-plana (aurrerantzean 'Plana'), urriaren 24ko 1627/1997 Errege Dekretuaren 7. artikuluan azaltzen den hori. 25.3.2.- Kontratuaren klausula espezifikoen 18.2 klausulan azaltzen den gehieneko epean, kontratua formalizatzen denetik edo, hala badagokio, obren hasiera baimentzeko ebazpena jasotzen denetik aurrera zenbatuta, kontratistak kontratazio-organoari plana aurkeztuko dio, koordinatzaileak obraren segurtasun eta osasunari buruz egindako txostenarekin batera, edo azken hori beharrezkoa ez bada, zuzendaritza teknikoaren txostenarekin batera, onets ditzan. 25.3.3.- Kontratistaren erruz plana aurkezteko gehieneko epea urratu arren, eta horren ondorioz plana onartu ezin izan arren, zuinketa egiaztatu ahal izango da, edo hala badagokio, obra hasteko baimena eman ahal izango da; dena dela, obrak hasteko, aurretiaz plana onartu beharko da, esan denez. Kasu horretan, kontratuaren epea zenbatzen hasiko da zuinketa egiaztatzeko akta sinatzen edo obra hasteko baimena ematen den egunean, eta hori guztia jasota utziko da.

Kasu horretan, kontratistak ezin izango du betearazteko epea luzatzeko eskatu.

###### 25.3.4.- Kontratistak planean jaso beharko ditu aplikatu beharreko indarreko legeriak, eraikuntza oneko arauek eta baldintza-agirietako eta segurtasunari eta osasunari buruzko azterlaneko zehaztapen eta preskripzioek ezartzen dutena betetzeko beharrezko neurri eta elementu guztiak. Adjudikazioaren baja egonez gero segurtasunari eta osasunari buruzko azterlanean ezarritako zenbatekoa gehienez jasotzeko eskubidea izango du.

#### 26.- LAN-PROGRAMA

Kontratuaren klausula espezifikoen 18.3 klausulan azaltzen bada kontratistak lan-programa aurkeztu behar duela, kontratistak lan-programa hori aurkeztu beharko du, kontratazio-organoak onar dezan, hogeita hamar (30) eguneko epean, kontratua formalizatzen denetik, edo obrak hasteko baimena jakinarazten denetik aurrera. Plana aurkeztu eta hurrengo hamabost (15) eguneko epearen barruan, kontratazio-organoak ebazpena emango du, eta, hala badagokio, aldaketak sartzea edo zenbait preskripzio betetzea ezarriko du, betiere, horrela kontratuaren klausulen aurka egiten ez bada. Lan-programan ezin izango da aldatu kontratuan ezarritako baldintzarik. Beraz, epe osoa, bide kritikoa eta epe partzialak eskaintzako berberak izan behar dira. Lan-programa, onartu ondoren, kontratu-dokumentazioan sartuko da. Lan-programa onartzen denetik aurrera, kontratistak obra-zuzendaritza teknikoari eskatu ahal izango dizkio legearen arabera egokiak diren ziurtagiri aurreratuak. Obra egiteko lana bizkortu ahal izango da, baita lan-programa aurreratu ere, hurrengo urterako programatutako obrak egin ahal izateko. Kasu horretan, ordainketari dagokionez baldintza orokorren 34.1 klausulako azken paragrafoan aurreikusten denari jarraituko zaio. Dena dela, obraren kalitatea bermatzeko, erritmo egokian egin behar da; horregatik, botere adjudikatzaileak baimena eman beharko du, kontratistak lan-programa aurreratu ahal izan dezan. Unean uneko urterako programatutako obrak egiteari ezin izango zaio utzi. Lan-programa barra-diagramen bidez egin ahal izango da; obra ahalik eta ondoen planifikatzeko, behar beste zati, kapitulu, unitate edo unitate-zatitan zatitu ahal izango da. Nolanahi ere, HAKLEOren 144. artikuluko 3. apartatuan adierazten diren datuak sartu beharko dira. Urteko ordainketak birdoitzeko, lan-programa berrikusi beharko da, urteko zenbateko berriei egokitzeko. Lan-programa berriak kontratazio-organoaren onespena beharko du.

37

Esp. zk.: